_:nc5ff85e483f14bd7ba262d74e9b3df8dxb21
<http://schema.org/text>
"มองเรื่องร้ายในมุมใหม่. มุมมองในแง่ลบนั้นอาจตกค้างมาตั้งแต่สมัยยังเด็ก เคยเจอคนแย่ๆ หรือโตมาในสังคมที่ค่อนข้างโหดร้าย เสียงกระซิบพวกนี้แหละที่ฝังรากลึกกว่าที่คุณจะจินตนาการได้\nลองเขียนออกมาให้หมด อคติทั้งหลายที่เคยถูกสั่งสอนมา หรืออคติที่คุณมีต่อตัวเอง จากนั้นค่อยๆ อ่านแล้วปรับทัศนคติซะใหม่ ไม่ว่าจะเคยคิดลบแค่ไหนในชีวิตที่ผ่านมา เช่น ทุกคนต่างก็เคยทำผิดพลาดกันทั้งนั้นแหละ ตอนนี้คุณมีเรื่องไหนที่เคยทำพลาดไปแต่ยังยึดติด รู้สึกผิดอยู่หรือเปล่า? ตั้งแต่เด็กจนถึงตอนนี้ เคยมีใครบอกไหมว่าคุณน่ะมันโง่หรือไร้ค่า? คุณยังเชื่อฝังหัวจนส่งผลต่อการดำเนินชีวิตหรือเปล่า ว่าคุณเป็นอย่างที่คนอื่นตราหน้า?\nจะประสบความสำเร็จในชีวิตได้ คุณต้องล้างทัศนคติแย่ๆ ออกไปให้หมด แล้วแทนที่ด้วยเรื่องดีๆ ที่ให้กำลังใจ ตัวอย่างง่ายๆ ที่ใครๆ ก็เป็น ก็คือเผลอบั่นทอน ตำหนิตัวเองนี่แหละ จินตนาการสิว่าถ้าคุณทำกุญแจหล่นโดยบังเอิญ คุณจะคิดอะไรเป็นอย่างแรก? แน่นอนว่าคงเป็น “โง่เอ๊ย แค่กุญแจยังทำหล่นหายได้” แต่ถ้าคุณตั้งสติดีๆ คุณจะรู้ว่าคุณเอาแต่โทษตัวเอง ว่าตัวเองทั้งวัน เวลาคุณสู้เพื่อความสำเร็จ ตัวคุณนั่นแหละที่เป็นทั้งโค้ช ผู้เล่น แล้วก็ดาวเด่น หัดดูแลตัวเองเหมือนคนสำคัญหน่อย"
<https://th.wikihow.com/%E0%B9%83%E0%B8%8A%E0%B9%89%E0%B8%8A%E0%B8%B5%E0%B8%A7%E0%B8%B4%E0%B8%95%E0%B9%83%E0%B8%AB%E0%B9%89%E0%B8%9B%E0%B8%A3%E0%B8%B0%E0%B8%AA%E0%B8%9A%E0%B8%84%E0%B8%A7%E0%B8%B2%E0%B8%A1%E0%B8%AA%E0%B8%B3%E0%B9%80%E0%B8%A3%E0%B9%87%E0%B8%88>